XXI Vislatvijas sarīkojumu vadītāju festivāls

**„CAUR SMIEKLIEM PILNĪGI NOPIETNI”**

Valmieras pagasta kultūras namā 2023. gada 11. martā

**„Olimpiāde”**

**Nolikums**

**Festivālu rīko** Valmieras Kultūras centra struktūrvienība Valmieras pagasta kultūras nams.

**Festivāls notiek** Valmieras pagasta kultūras namā (1km no Valmieras pilsētas robežas uz Valmieras – Rūjienas šosejas. Norāde ceļa labajā pusē „Valmieras pagasta padome”) Vanagu iela 4, **2023. gada 11. martā plkst. 19.00**.

**Festivāla mērķis** – apzināt republikas sarīkojumu vadītājus, viņu radošās spējas, atraktivitāti, aktiermeistarību un oriģinālu programmas piedāvājumu, popularizēt sarīkojuma vadītāja prestižu, dot iespēju savstarpējai pieredzes apmaiņai, kā arī celt profesionālo izpildījuma līmeni un veidot saturīgu programmu scenārijus.

**Programmas ilgums** *–vienam dalībniekam* ***ne vairāk kā 15 minūtes!*** Priekšroka īsām un spilgtām programmām. Svarīgi parādīt – radošu ieceri, tēmas aktualitāti, izpildījuma meistarību, prasmi kontaktēties ar auditoriju, iesaistot pēc iespējas lielāku dalībnieku skaitu darbībā, muzikalitāti, improvizācijas, oratora spējas, atjautību un humora izjūtu.

Skaņu, gaismu, projekcijas, mikrofonus un operatora pakalpojumus nodrošinām.

Visi dalībnieki saņem balvas dažādās nominācijās – atraktīvākais, muzikālākais, tēmai atbilstošākais, daudzpusīgākais, publikas iesaistītājs u.c., kuras dāvā pasākuma organizatori un sponsori. Būs arī galvenā – skatītāju balva. Visiem dalībniekiem būs iespēja paplašināt darba un sadarbības iespējas, klātesošajiem demonstrējot savu kā sarīkojuma vadītāja sniegumu. Pasākuma apmeklētāji saņems drukātu materiālu ar sarīkojuma vadītāju kontaktinformāciju.

Par piedalīšanos pieteikties līdz  **27. februārim pie Mārtiņa Ādamsona Vecvagara (tel. 27122812).** Pasākums notiks pie klātiem galdiem (biļetes cena: 20,00 EUR. Biļetes iepriekšpārdošanā “Biļešu paradīzē”). Pēc pasākuma notiks balle ar grupu “Ballīšu orķestris”.